

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 23.martā Nr.**123**

(prot.Nr.**7**, **21**.§)

**Par atbalstu projektam “Degradēto rūpniecisko teritoriju reģenerācija Daugavpils pilsētas un Daugavpils novada teritorijās I kārta”**

Pamatojoties uz likuma „Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Daugavpils attīstības programmas “Mana pils – Daugavpils” 2014.-2020.gadam Investīciju un Rīcības plānu, Ministru kabineta 2015.gada 10.novembra noteikumiem Nr.645 “Darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi”, un 2016.gada 23.maija Ministru kabineta rīkojumu Nr.302 “Par plānoto finansējuma apmēru un iznākuma rādītājiem pašvaldībām 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” trešās projektu iesniegumu atlases kārtas Ieguldījumi degradēto teritoriju revitalizācijā Latgales plānošanas reģiona attīstības programmas pielikumā noteikto teritoriju pašvaldībās” ietvaros”, Daugavpils pilsētas domes Finanšu komitejas sēdes 2017.gada 16.marta sēdes protokolu Nr.8, atklāti balsojot: PAR – 13 (V.Bojarūns, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt projekta “Degradēto rūpniecisko teritoriju reģenerācija Daugavpils pilsētas un Daugavpils novada teritorijās I kārta” pieteikuma sagatavošanu un iesniegšanu 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” trešās projektu iesniegumu atlases kārtas ietvaros.

2. Nodrošināt finansējumu projekta aktivitāšu uzsākšanai no pašvaldības budžeta līdzekļiem un aizņemtajiem līdzekļiem.

3. Parakstīt sadarbības līgumus ar Sabiedrību ar ierobežotu atbildību “Daugavpils Ūdens” un Daugavpils novada domi.

4. Atzīt par spēkā zaudējušu Daugavpils pilsētas domes 2016.gada 15.septembra lēmumu Nr.462 „Par atbalstu projektam “Degradēto rūpniecisko teritoriju reģenerācija Daugavpils pilsētas, Daugavpils un Ilūkstes novadu teritorijās””.

5. Kontroli par lēmuma izpildi uzdot Daugavpils pilsētas domes priekšsēdētāja vietniekam P.Dzalbem.

Pielikumā:1. Projekta “Degradēto rūpniecisko teritoriju reģenerācija Daugavpils pilsētas un Daugavpils novada teritorijās I kārta” apraksts.

 2. Sadarbības līguma projekts ar Sabiedrību ar ierobežotu atbildību “Daugavpils

Ūdens”.

 3. Sadarbības līguma projekts ar Daugavpils novada domi.

Domes priekšsēdētājs *(personiskais paraksts)* J.Lāčplēsis